ราชทัณฑ์ไม่พักโทษ ไผ่ ดาวดิน แม้คุณสมบัติเข้าเกณฑ์ ชี้เพราะทำผิดต่อสถาบันกษัตริย์
ศูนย์ทนายฯ รายงานว่า จตุภัทร์ บุญภัทรรักษา หรือไผ่ ดาวดิน ได้รับบันทึกข้อความแจ้งผลการพิจารณาพักการลงโทษ ซึ่งระบุว่าพฤติการณ์กระทําผิดของนักโทษเด็ดขาดชายจตุภัทร์ มีลักษณะความผิดกระทบต่อสถาบันหลักของชาติอันเป็นที่รักใคร่เทิดทูนของปวงชนชาวไทย จึงให้ทัณฑสถานอบรมพัฒนาพฤตินิสัยต่อไป20 มี.ค. 2562 รายงานว่า ตั้งแต่วันที่ 11 มี.ค. 2562 จตุภัทร์ บุญภัทรรักษา หรือ ไผ่ ดาวดิน ทราบผลการพิจารณาไม่อนุมัติให้พักโทษจากกรมราชทัณฑ์ เนื่องจากเห็นว่า พฤติการณ์กระทําผิดมีลักษณะความผิดกระทบต่อสถาบันหลักของชาติอันเป็นที่รักใคร่เทิดทูนของปวงชนชาวไทย จึงให้ทัณฑสถานอบรมพัฒนาพฤตินิสัยต่อไปบันทึกข้อความแจ้งผลการพิจารณาพักการลงโทษ ลงวันที่ 4 มี.ค. ระบุว่าคณะอนุกรรมการเพื่อพิจารณาวินิจฉัยการพักการลงโทษ ได้ประชุมพิจารณาพักการลงโทษ ครั้งที่ 5/2562 เมื่อวันที่ 27 ก.พ. 2562 มีมติไม่เห็นชอบพักการลงโทษนักโทษเด็ดขาดชายจตุภัทร์ หรือ ไผ่ บุญภัทรรักษาคณะกรรมการให้เหตุผลว่า เมื่อพิจารณาคุณสมบัติตามกฎหมายและหลักเกณฑ์การพิจารณาพักการลงโทษ ความประพฤติ ความอุตสาหะ ความก้าวหน้าในการศึกษา ระยะเวลาคุมประพฤติ ประวัติการต้องโทษ พฤติการณ์ก่อนมาต้องโทษ พฤติการณ์กระทําผิด ความน่าเชื่อถือของผู้อุปการะ การได้รับการแก้ไขบําบัดฟื้นฟูและพัฒนาพฤตินิสัย รวมถึงผลกระทบด้านความปลอดภัยของสังคมแล้วเห็นว่า พฤติการณ์กระทําผิดของนักโทษเด็ดขาดชายจตุภัทร์ มีลักษณะความผิดกระทบต่อสถาบันหลักของชาติอันเป็นที่รักใคร่เทิดทูนของปวงชนชาวไทย จึงให้ทัณฑสถานอบรมพัฒนาพฤตินิสัยต่อไป และชี้แจงทําความเข้าใจด้วยในบันทึกข้อความดังกล่าวแจ้งว่า หากจตุภัทร์ ประสงค์จะฟ้องคดีหรือโต้แย้งคําสั่งนี้ ให้ทําคําฟ้องเป็นหนังสือยื่นต่อศาลปกครองภายใน 90 วัน นับแต่วันที่ ได้รับแจ้งหรือทราบคําสั่งนี้ไผ่ จตุภัทร์ ถูกศาลจังหวัดขอนแก่นพิพากษาจำคุก 2 ปี 6 เดือน ข้อหาหมิ่นประมาทพระมหากษัตริย์ จากการแชร์บทความ พระราชประวัติกษัตริย์พระองค์ใหม่ของไทย ของเว็บข่าวบีบีซีไทยลงบนเฟซบุ๊กส่วนตัวจนถึงปัจจุบันจตุภัทร์รับโทษจำคุกมาแล้วกว่า 2 ปี เหลือโทษจำคุกอีกไม่ถึง 6 เดือน ทำให้มีคุณสมบัติเข้าตามเกณฑ์ที่จะได้รับการพิจารณาพักการลงโทษ (การปล่อยตัวออกจากเรือนจำก่อนครบกำหนดโทษตามคำพิพากษาศาลภายใต้เงื่อนไขคุมประพฤติที่กำหนด)
ศูนย์ทนายฯ รายงานว่า จตุภัทร์ บุญภัทรรักษา หรือไผ่ ดาวดิน ได้รับบันทึกข้อความแจ้งผลการพิจารณาพักการลงโทษ ซึ่งระบุว่า พฤติการณ์กระทําผิดของนักโทษเด็ดขาดชายจตุภัทร์
ม.112,การพักโทษ,จตุภัทร์ บุญภัทรรักษา,ไผ่ ดาวดิน